LidanRubinov/Halacha-QA huggingface dataset:
שאלה: חיזוק בתפילה: איך להשפיע על בחורים בני16,17 18 להתפלל הם נמצאים בפנימיה דתית אבל הם נימצאים בתפילה ולא עונים אמן וכמעט ולא מתפללים אז איך אפשר לחזק אותם בענין?
תשובה: אני מתנצל על העיכוב הרב בתשובה. ככלל, בעבודה עם חניכים   העבודה הראשונה היא עבודה עצמית. להרבות כמה שיותר בתוך עצמנו את החיבור אל ריבונו של עולם בתפילה. כאשר אוהבים ומחוברים למשהו, הרבה יותר פשוט ואמיתי להעביר אותו הלאה. אמנם לא זו הסיבה להתחבר לתפילה, כי גם אם לא היו לי חניכים הייתי צריך לעלות ולהוסיף בחיבור שלי לריבונו של עולם, אבל זה בהחלט מדרבן ודוחף להתקדם. וכמובן- תמיד יש לנו מה להוסיף ולהתקדם בעבודת ד. ב"ה שכך המציאות. אתה שואל שאלה ספיציפית על כך שהם אינם עונים אמן. לענ"ד הבעיה הנקודתית הזו מעידה על משהו שורשי יותר הדורש עבודה וטיפול, ויחד איתו גם בעיה זו תיפתר בע"ה. החניכים שלך לא מבינים את הצורך בתפילה. היא כלל לא מעניינת אותם. במקום לקחת את הסידור, הם מתעסקים בדברים אחרים המסיחים את דעתם. אם זה כמובן המכשיר הסלולרי המשוכלל, משחק הכדורגל שהיה אתמול ובכלל חוסר הקשב והריכוז שהנוער שלנו מצוי בו. הם לא מבינים מספיק את הערך של התפילה, ולכן אינם מנצלים את הזמן היקר והחביב הזה שיש לנו במהלך היום. הזדמנות לשפוך שיחנו לפני רבש"ע ולומר בכוונה את התפילות הקדושות שתיקנו לנו אבותינו הקדושים, כיצד לסדר את דברינו לפני אבינו מלכנו. לשם כך עליך לבנות מערך תפילה בהתאם לחניכים, על פי הבנתך ודרכך ובהתייעצות עם רבנים מחנכים. לצורך כך יהיה עליך ללמוד אט אט את הנושא להקדיש זמן לכך, כדי ליצור שינוי אמיתי בחניכים. לענ"ד על המערך להיות בנוי משלושה קווים כלליים: א. לימוד כללי על התפילה- מעלתה של התפילה, כיצד היא  פועלת  וכד. אפשר ללמוד מתוך דברי ח על התפילה, יחד עם דברי רבותינו הראשונים והאחרונים. ולראות את הנושאים עליהם מדברים בספרי אמונה העוסקים בנושא. ב. לימוד חלקי התפילה- כאשר מבינים מה מתפללים ומה יוצא מפינו, קל הרבה יותר להתכוון ולהתחבר אל התפילה. כבר לא מדובר על מלמול בלתי פוסק ומייגע, אלא על משהו עם תוכן עמוק שגם מצליח לבטא את התפילה של הנשמה שלנו. הלימוד יכול להיות מתוך רש"י ופרשנים אחרים (במזמורי התהילים), ממדרשי ח וגמרות העוסקות בתפילה, וכן מספרי אמונה העוסקים בעניין התפילה. ג. לימוד הלכות תפילה- כיצד להתפלל הלכה למעשה. היכן צריך לכרוע ולמה, כיצד נוהג מי שהגיע באיחור, מעלת תפילה במניין, זמני התפילות וכו. אפשר לדבר על נושאים בתפילה, להציג שאלות שונות שמתעוררות ביחס לתפילה. הדבר החשוב הוא להעביר אל החניכים את העובדה שהתפילה היא חלק מהם ועד כמה היא חשובה לנו. להדגיש גם את הנקודה שסידור התפילה שלנו הוא הנוסח המתוקן שנתנו לנו ח, אבל ראוי גם להוסיף בקשות אישיות. מלבד החשיבות של הדבר לעצם התפילה ש לכל אחד מאיתנו, הדבר מעורר את האדם הרבה יותר למחשבה, ועוזר לו להתחבר אל הקב"ה דרך התפילה במימד עמוק יותר. בתוך המערך הזה תוכל גם לדבר איתם על חשיבות עניית אמן בכוונה, ועל המעלה הגדולה שיש בעניית אמן, מה משמעות המילה אמן שלא ברורה לכולם וכו. עד כאן פחות או יותר באופן כללי, אם תרצה לדבר איתנו על עניינים ספציפיים- נשמח מאוד לעזור. בהצלחה רבה! וחילך לאורייתא ניר Nirka10 gmail.com
שאלה: קריאת התורה: ב"ה שמעתי שמועה מחבר שגם במקרה שאין 6 אנשים שלא שמעו קריאת התורה התורה, ניתן לקרוא אם יש 3 שלא שמעו. והוא אמרה שרב אחד אמרה שזה כתוב בפוסק שנקרא מהרש"ם. ושגם בעל כף החיים פוסק ככה, אלא שהוא מצריך שיהיו אנשים שלא שמעו כמנין הקרואים, כך שיוצא שבשני וחמישי מספיק 3 שלא שמעו. הוא אמרה שיש עוד פוסקים שפוסקים ככה. האם זה נכון, והאם ניתן לסמוך על זה הלכה למעשה?
תשובה: עיין בשו"ת יביע אומר חלק ח סימן יד אות ח שמביא את המהרשם ועוד פוסקים. המהרשם (חלק א סימן קעה וחלק ב סימן צז הביא את שיטת רש"י המתירה לקורא בתורה אפילו רק לאחד שלא שמע, אך למעשה הוא מכריע כדעות המחמירות שצריך ששה לפחות. ועיין ביביע אומר שם שמביא דעות שאין להקל לקרוא בתורה כל עוד אין עשרה שלא שמעו ולמעשה הכרעתו היא :שו"ת  המורם מכל האמור שכל שיש רוב מנין, דהיינו ששה אנשים, שעדיין לא שמעו קריאת ס"ת, יכולים להשלים המנין עם עוד ארבעה שכבר שמעו קריאת ס"ת, כדי לקרות בתורה בעשרה. והדברים ברורים.
שאלה: כספי מעשר: בוקר טוב לכבוד הרב. אני מעוניין לרכוש לבית הכנסת לוח מודים ולוח בריך שמיה לעילוי נשמת אבי. האם ניתן לרכוש זאת מכספי המעשר?
תשובה: וסליחה על האיחור בתשובה הפרשת מעשר כספים לרוב הפוסקים הוא מנהג חשוב וטוב, והוא נהפך לחובה למי שנהג אותו במשך זמן, ולא התנה שיהיה בלי נדר. אם הפרשת מעשר כספים על מנת לתת לעניים, או שבדרך כלל אתה נותן מעשר כספים רק לצורך צדקה לעניים, אסור לך לשנות את הכסף הספציפי, או את המעשר שמיועד לעניים לצרכים אחרים. אמנם, אם אתה בדרך כלל נותן גם לצרכים אחרים חשובים שאינם צדקה, ממעות המעשר, כך שכספי המעשר לא מיועדים דווקא עבור עניים מותר לך לעשות מזה לוחות לבית הכנסת לע"נ אביך. אמנם, אם התחייבת בנדר לעשות לוחות לבית הכנסת לע"נ אביך, אינך יכול לעשות אותם מכספי מעשר, כי אחרי שנדרת אתה חייב לתת מכספך, ולא מכספי המעשר. בהצלחה עקיבא כהנא akivamakshivim gmail.com מקורות: רמ"א בשולחן ערוך יורה דעה סימן רמט סעיף א ש"ך שם ס"ק ג, ופתחי תשובה ס"ק ב ותשובות חתם סופר חלק ב סימן רלא
שאלה: אודישנים מביכים: הי, רציתי לדעת אם יש בעיה בלראות אודישנים של תוכניות ריאליטי, למשל בתוכנית לשירה יש מלא אנשים שממש מביכים את עצמם שם, זה בטח מבייש אותם שאנשים רואים את וצוחקים. אז יש עם זה בעיה? וגם בתוכניות כמו האח הגדול למשל עורכים את הסרט כדי שיהיה מצחיק אז עורכים את התוכנית ומראים את הקטעים המביכים של האנשים שמשתתפים שם. מראש )
תשובה: אני שמח שאת מתעוררת לשאול את השאלה הזו, כיון שבאמת היא שאלה חשובה ונצרכת. חשוב לבקר את מה שאנחנו רואים ולסנן אותו. לפני שאנחנו שואלים את עצמנו אם הדבר אסור, כדאי לשאול האם הדבר כדאי, האם זה רצוי? הגמרא במסכת מגילה (כח עמוד א) כותבת ששאלו תלמידים את ר  נחוניא בן הקנה במה הוא זכה להאריך ימים, והוא ענה שזה בזכות ש לא התכבדתי בקלון חבירי. הגמרא אחר כך מביאה את מה שאמר רבי זירא שהסיבה שהוא האריך ימים היא בגלל ש לא ששתי בתקלת חבירי. מעניין שאותו ר  נחוניא בן הקנה, שזכה להאריך ימים כי לא התכבד בקלון חבירו, היה מבקש כל יום לפני שהתחיל ללמוד בקשה (משנה וגמרא בברכות כח עמוד א יש אנשים שאומרים תפילה זו כל יום לפני שמתחילים ללמוד): "יהי רצון מלפניך ה  אלוקי שלא יארע דבר תקלה על ידי וישמחו בי חבריי. ולא יכשלו חבריי בדבר הלכה ואשמח בהם". רש"י שם מסביר שר  נחוניא חשש מכך שחבריו ייכשלו, ויאמרו דבר שלא במקום, והתגובה שלו במקום לעזור להם תהיה  לשמוח בהם  - כלומר לצחוק עליהם, שהם אמרו דברים כל כך מופרכים. לעשות מהדברים שלהם פספוסים. בדיוק מזה ר  נחוניא בן הקנה פחד! כל יום לפני שהוא הלך ללמוד הוא התפלל, שלפחות זה לא יקרה לי, שלא יקרה שחבר שלי יטעה ואני אצחק עליו. יש מקרים שעליהם כתב הרמב"ם (דעות ו, ג) ש המתכבד בקלון חבירו אין לו חלק לעולם הבא, אמנם נראה שזה מדבר על אדם שעושה דברים כאלו באופן קבוע ומכוון, כדי לבזות את חבירו, אדם שיוצר מצב כזה שבו יראו כולם איך אדם אחר לא שוה כלום, והוא לעומת זאת. בגמרות שהובאו, לא מדובר על דברים חמורים כל כך, אלא במקרים יותר פשוטים שבהם לפעמים אפילו האדם מסכים ושמח שהשני מתכבד ונהנה על ידי זה שלו נותנים קצת פחות כבוד, ולמרות זאת צריך להזהר מזה. מה הסיבה לזה? חובת הלבבות כותב (שער הכניעה פרק ט) שחלק ממידת הגאווה היא להסתכל כל הזמן על השני, ולחשוב כמה אני יותר טוב ממנו. אולי במקרה שלנו, זה לא בדיוק העניין, אנחנו צוחקים כי מישהו התבלבל. זה סתם יוצא מצחיק, וזה לא כזה רציני. אבל למעשה זה נובע מאותו מקום בנפש, ההרגשה שאני טוב יותר, והוא פחות טוב. היא ההרגשה שעומדת בבסיס הרגש של הצחוק כאשר רואים מישהו ששוגה או נופל, ההרגשה שלי סבבה, ולו לא. אותו עניין הם סרטי הפרודיה ביו-טיוב כאשר מישהו רואה איזה סרטון תמים ובא לצחוק עליו, זה ממש עונה לקריטריונים הקודמים, לא רק שאני חושב שזה מצחיק ואני צוחק עליו, אני גם רוצה להגיע למיליון צפיות בסרטון המצחיק, ושכולם יצחקו עליו. בקיצור: מכל המקורות שהזכרנו נראה שזה לא בדיוק הדבר הרצוי, אם כי כנראה לא על זה נאמר ש אין לו חלק לעולם הבא. לכן בפעם הבאה שימו בראש שלט:  לא מומלץ לצפייה!!  אם לא יהיו לזה צופים זה גם לא יהיה מעניין. מקווה שעזרתי עקיבא akivamakshivim gmail.com
שאלה: ברכה על לידת בת: בשולחן ערוך אורח חיים, בהלכות ברכות הודאות סימן רכ"ג סעיף א, (על פי ברייתא בברכות נט ע"ב): ילדה אשתו זכר - מברך הטוב והמטיב, וגם היא צריכה לברך כן. מדוע רק על בן ולא בת??
תשובה: להלן ציטוט מתוך דברי הרב אליעזר מלמד בתשובה שלו בענין: "דעתם של רוב בני האדם היא הקובעת. ואם דעת הרוב תשתנה שישמחו באופן שווה בבנים ובנות, על שניהם יברכו "הטוב והמטיב". בפועל עדיין דעתם של רוב בני האדם להעדיף בנים, בהחלט יש בכך חסרון, אבל כך היא עדיין המציאות. ולכן גם אותו מיעוט חשוב ששמח בבנות כמו בבנים נגרר אחרי הרוב". בתוך - יש מי שמנסה לטעון שכיום אפשר לברך גם על הולדת בת - עייני: ועוד דיון רחב בנושא ויהי רצון שנשמח בכל צאצאינו, ככתוב בזכריה (ח  ד - ה): כה אמר ד  צבאות עד ישבו זקנים וזקנות ברחבות ירושלם ואיש משענתו בידו מרב ימים. ורחבות העיר ימלאו ילדים וילדות משחקים ברחבתיה: ס
שאלה: כלאיים: בני חזר מהגן, עם צלחת עם צמר גפן לח, ובו מונחים גרעיני שעועית וחומוס לצורך הנבטה. האם גרעינים אלו הם כלאיים וצריך להניחם בצלחת נפרדת, או שאפשר להניחם באותה הצלחת?
תשובה: וברכת ד  יש להניח בצלוחיות נפרדות. בברכת התורה והארץ יהודה הלוי עמיחי מכון התורה והארץ כפר דרום אשקלון
שאלה: שירות לאומי בחו  ל: אני שוקלת לעשות שנת שירות לאומי בתפוצות ורציתי לשמוע דעות בעיניין - יש כאלה שאומרים שזה ממש חשוב וממש שליחות והפצת יהדות לשמה, ויש כאלה שאומרים שתכלס הבנות שעושות את זה הולכות בשביל החוויה של טיול בחו"ל ונטו בשביל הכייף, ושיותר חשוב להישאר בארץ ולתרום כאן. אם יש בנות שעשו שירות בחו"ל אני אשמח לשמוע אם הן מרגישות שבאמת תרמו ולמה זה בעצם חשוב. ובכללי דעות של כולם יתקבלו :)
תשובה: יקרה! שאלת שאלה חשובה ואמיתית! ומורגש ממך כמה חשיבות את מעניקה לבירור, וכמה רצון יש בך להחליט ממקום של ערכיות ודיוק במטרה. אז זה כבר סיפתח מעולה לכל צומת החלטות שתפגשי בדרך! כמו שכתבת בעצמך, קיימת שאלה רחבה בעיניין השירות לאומי בתפוצות. ובשנים האחרונות מתעסקים בה יותר. אין שחור או לבן, ואין אמירה חותכת בעיניין. אך זה דורש בירור מעמיק, בעיקר בינך לבין עצמך. כמובן- ישנה חשיבות גדולה מאוד לצאת ולהתנדב בתפוצות, להיות שליחים נאמנים בחיזוק היהדות ובחיבור לערכי הלאום, התורה, העם והארץ. בהרבה מהמקומות בנות עושות שם עבודה מדהימה, חשובה ומיוחדת! וזה מבורך ממש! חלק גדול מהבנות שיוצאת מספרות על שנה של משמעות ונתינה, שנה של בניה וחיזוק! של קידוש ה  ממש! וחלק יספרו אחרת.מרכז הכובד של החוויה שלהן יורגש יותר בהנאה, בעולם הגדול שהן פגשו, בכיף, בטיולים ובחברים החדשים. וכל מי שטיפה מכיר את הנושא הזה מקרוב מבין את המורכבות. (ושוב, אין בזה הכללה חותכת, רק מציאות שחשוב להיות מודעים גם אליה.) בין שני הצדדים של ההתלבטות חשוב בעיקר להבין שהשאלה הגדולה שצריכה להכריע- היא בינך לבין עצמך, עד כמה את בוחרת להגיע לתפקיד כזה מתוך תודעת שליחות אמיתית, עם מוכנות לבוא בראש גדול ולהיות כל כולך מחוברת למטרה שלמה יצאת. ובנוסף, כמה מראש את מגדירה לעצמך גבולות וערכים שעליהם את שומרת ומחזקת גם כשהסביבה מקשה (ואגב, זה נכון לגבי כל שירות גם בארץ). ברור שכחלק מהתמונה הכוללת יש גם נופים וכיף ואנשים חדשים והווי חברתי וטיולים וכו. ואין צורך לסלוד מזה או לעשות על החלקים האלו איקס גדול. להיפך, גם לזה יש מקום. אלא יש כאן עיניין של סדרי עדיפויות, של תימרון בין הטפל לעיקר וההחלטה של מה אני שמה במרכז השליחות שלי. כדאי מאוד בשלבי המיונים והראיונות לנסות לברר עם האחראים ואנשי הצוות על המקומות השונים, ולהכיר לעומק את אופי השירות והתפקידים שניתנים לבת השירות בכל מקום כזה. האווירה, הסיגנון, המנטאליות והצרכים- משתנים ממקום למקום. ולאור הדברים ומתוך היכרות שלך עם עצמך, אם תרגישי שהכוחות שלך יוכלו לצאת לפועל ולבוא לידי ביטוי טוב יותר בתפקידים אחרים כאן בארץ- זו תהיה שליחות לא פחות חשובה מלצאת אל התפוצות. בהצלחה גדולה והחלטות טובות שיהיו! מעריכה מאוד וכאן להמשך בירור ולכל שאלה שתרצי- michal66n gmail.com רק טוב, :) מיכל יסכה.
שאלה: נגיעה באחיין: ובהשתדלותנו:) אחיין שלי עומד לחגוג יום הולדת 9 ואני צריכה לא לגעת בו, אך רציתי לשאול למה אפילו מאחיין אני צריכה להימנע מלגעת? הרי מותר לגעת בסבא,ואני גדלתי עם האחיין שלי כשהוא נולד הייתי בגילו. אשמח לקבל מענה. :)
תשובה: מזל טוב לאחיין שלך שנהיה בן 9. נכון שמסבא לא צריך לשמור נגיעה, זה בגלל שאופי הקשר בין סבא לנכד, או בין אבא לבת, הוא אופי קשר שהחיבה שביניהם נובעת רק מקירבה, ולא משום סיבה אחרת. דוד ואחיינית יכולים להתחתן, כלומר, הקשר שבין דודה לאחיין (כמו אצלך) הוא קשר שבו יש רגשות אחרים שיכולים להיות מעורבים. ברור שההלכה לא חושדת בשום אשה שהיא מחבקת את אחיין שלה רק בגלל תאוות שפלות, אלא, מתוך הבנה שקשר בין איש לאשה הוא קשר עדין ונפיץ, לכן התורה קבעה כל מיני הרחקות, גם בין כאלו שקשר החיבה ביניהם הוא בדרך כלל קשר של קירבה, אבל יכול להיות מעורב בו גם קשר שקשור לחיבה שאינה נובעת מקירבה - חיבת איש ואשה. ברור לי שיש אנשים שכאלה שגם בחיבוק ונשיקה שבאים מהסיבה של הקירבה, מעורבים גם חיבה רגילה בין איש לאשה, ואנחנו לא רוצים להגיע לזה. מצד שני צריך לדעת שאכן אם מישהי גדלה עם אחיין, אז החיבוק והנישוק אסורים, אבל אין איסור ללחוץ יד או בנגיעה שלא מבטאת חיבה. אני מצרף לך תשובה שעניתי בעבר על הנושא: בהצלחה! עקיבא akivamakshivim gmail.com
שאלה: חלומות: לכבוד הרב חלמתי שאני לבושה בבגדי כהן גדול בצבע לבן מצנפת עגולה ויחפה ומברכת בתוך היכל חיה ההיכל החיה הייתה חצי נשר וחצי אריה ברכתי אותה ברכת הכהנים כשברכתי היא גדלה בבת אחת ונהפכה ענקית ואח"כ שוב חזרה לגודלה שהיה בגובה קצת קטן מאריה ממוצע אני מאד מבקשת לדעת מה אומרת החיה אני מחפשת פירוש לחלום ולא מוצאת אציין שחלמתי את החלום עד אז לא היה לי מושג שיש חיה כזו כלומר אני חוזרת בתשובה וכשנה אחרי החלום קניתי את הספר שקשור לבית המקדש עם תמונות ואמרתי וואוו חלמתי על הנשר והאריה אבל משולבים כחיה אחת,וגם לא היה לי מושג עד אז איך כהן גדול לבוש כך שזה לא חלום שראיתי ועיבדתי אציין שמדי פעם יוצא לי לחלום על לדוגמא שיש מישהו שאמר לי שבפסח תהיה מלחמה ובאמת תוך כמה חודשים היה פיגוע במלון בנתניה בפסח.ובגלל שהרבה זמן היה בין החלום לפסח סיפרתי לאנשים והם התקשרו אלי. גם יצא לי להזות כלומר לא ממש ישנתי ולא הייתי ערה אלא שכבתי על ספה לנמנם וראיתי בחור בא לקראתי מחייך לבוש בחולצה מכופתרת זה קרה בתחילת השבוע וביום שישי י וכשיצאתי מפתח הבית ראיתי אותו בדיוק כמו בהזיה, מעולם לא ראיתי אותו לפני,הוא גם לא גר בעיר שאני גרה בה. מה אומרת החיה??אשמח אם תענה
תשובה: אין לי כלים לענות על שאלה זו. מה שאני מציע הוא שתעקבי אחרי עצמך, תצברי עוד ועוד חוויות מעין אלו, נסי למצוא את המכנה המשותף שלהם, לראות האמנם לעתימ את תשה בדברים לפני שהם באים וכדו. כך תלמדי על עצמך, על הכישורים שלך, על מה שיש בך ועל העומק הנפשי שלך, ולאור זה תתקדמי ותדעי הרבה יותר על עצמך. האם את יכולה ללכת בדרך זו? ושבת
שאלה: קוואקר שיבולת שועל בדיקת חרקים- דחוף: רק לאחרונה נודע לי שקוואקר מצריך בדיקה. עד עכשיו הייתי נוהג לקנות קוואקר מהיר הכנה של חברת קוואקר המפורסמת, ושל חברת "מורנפלייק" בקופסה הצהובה. שתיהן נמכרות בפחיות מתכת אטומות. שתיהן עם כשרות בד"ץ מנצ סטר. אחרי הפתיחה הייתי שומר אותן סגורות במקרר. כאמור אף פעם לא ביצעתי שום ברירה או בדיקה של המוצר. אף פעם לא בישלתי את התערובת במים רותחים או חמים, אלא השריתי אותה במים רגילים.אבל, בנוסף לכך הייתי לפעמים מוסיף תבלינים חריפים כגון סחוג לתערובת, ואז אוכל את זה בתור דייסה. יכול גם להיות שהשהיתי כלים ללא רחיצה אחרי אכילת הקוואקר, ליותר מ24 שעות. לאור כל זאת- האם עלי להגעיל כלים אלו שהשתמשתי בהם עם הקוואקר? אם אכן הכלים דורשים הגעלה, האם הם הטריפו גם את המיקרוגל (כאמור למעלה- לא בישלתי את הקוואקר במיקרוגל, אבל באותם כלים השתמשתי לבישול דברים אחרים במיקרוגל, כשהכלים היו בן יומו)? ב מראש ניר
תשובה: אין שום צורך להכשיר את הכלים. וגם במידה ויש בתבשל חרקים ואף אם הוא התבשל בכלי ראשון על האש, עדיין לא צריך הכשרה כי חרקים לא נותנים טעם.
שאלה: מעשה המנורה: לרב 1.משה התקשה בהכנת המנורה מה עשה ה כדי שמשה יבין איך נראת המנורה? 2.האם המנורה דלקה תמיד? 3.למה נכתבה פרשת הדלקת המנורה אחרי הנושא של קרובנות הנשיאים? 4.מזה נר התמיד? 5.מדוע שבט לוי לא השתתף בחנוכת המשכן?
תשובה: 1. לפי ח הקושי היה שהוא לא הבין את תאורה, אאז הקב"ה הראה לו ממש את צורת המנורה כיצד היא תראה בסוף. 2. לא רק מערב עד בוקר. הנר המערבי דלק תמיד 3. ח אומרים שאהרון קצת נפגע מזה שלא הביא קרבן כמו הנשיאים שחנכו את המשכן,אז הקב"ה אומר לו שלך גדולה משלהם שאתה לא מביא משהו חד פעמי אלא מדליק ועורך את הנרות יום יום במנורה! 5. תמיד הוא קבוע. קביעות יכולה להיות משהו שקורה רק בחלק מהיום אך המשהו הזה קורה בקביעות כל יום ולכן זה תמיד 6. כי הוא לא מתפקד כשבט רגיל אלא כשבט על שהוא שליח כל השבטים.
שאלה: נושא הצניעות: האם מותר לראות סדרות טלוויזיה מחו"ל במחשב(לשיפור האנגלית)בהן מופיעות נשים נכריות שאין להם כיסוי ראש? מראש.
תשובה: אם הבעיה היא כסוי ראש, אז מותר.
שאלה: כשרות של יין כישור: קבלנו מתנה של בקבוק יין מאורח וההכשר וגם היקב לא מוכרים. ניסיתי לברר דרך האינטרנט ללא הצלחה. נא לוודא שההכשר של רבנות איזורית משגב-הרב עוזיאל אליהו הוא אמיתי ושאפשר לסמוך עליו.
תשובה: עיין
שאלה: נטייה מינית: אני בחור ישיבה והומוסקסואל, ברצוני לשאול לגבי מקומם של הומוסקסואלים בהלכה. מההיכרות שלי עם המקורות, ומעיון בתשובות באתר, עולה כי ההלכה מתאימה את עצמה למציאות בכל דור ודור ולכך כמה דוגמאות: 1.היתר עסקה- בו מתירים ח למעשה "לקחת ריבית" ע"י שינוי הגדרות בלבד(גם בהלוואה במסגרת ההיתר וגם ללא ההיתר הפעולה של לקיחת סכום כסף והחזרה של יותר ממנו זהה, מה גם שמדובר באיסור דאורייתא) 2.שמיטה- בשנים האחרונות רואים יותר ויותר שפוסקי ההלכה מוצאים פתרונות לחקלאים ולציבור לשנת שמיטה. עד כדי מתן בחירה בין מספר אפשרויות לחקלאים ע"מ שלא להפסיד כסף(דבר שהוא אינו פיקוח נפש ואיננו סכנה כלל, ועדיין) משני הדוגמאות הנ"ל, ומעוד דוגמאות רבות(שאני משוכנע שהרב מכיר) יוצא שבמקום שיש מציאות מסוימת יש לפסוק הלכה לאור המציאות הזו(הפסד כלכלי, פיקוח נפש וכו ) אם כן, שאלתי האם ניתן לומר שאיסור קרבה לעריות לא חל על הומוסקסואלים(האיסור כידוע מפורש כאיסור דרבנן על פי רמב"ן ולכן נראה לכאורה שבמקום שיש מציאות כמו שלנו יהיה אפשר להתיר) חשוב לציין שמדובר על אוכלוסייה שלא יכולה לתת ביטוי מיני שלא עם גברים(על החשיבות של מציאת פתרון לא ארחיב כאן,אני מקווה שהרב מבין את החשיבות) ושהמצב הנוכחי גורם עגמת נפש רבה. נתון של הלמ"ס מראה שאחוז ההתאבדות הגבוה ביותר במדינת ישראל הינו בקרב הומוסקסואלים דתיים ולכן אני רואה לנכון בתוך השאלה גם להתריע על פיקוח נפש שכזה ולבקש למצוא את מקומם של הומוסקסואלים בהלכה. בברכת "חזק ואמץ", אנונימי
תשובה: ב"ה, אם ישנם היתרים הם נמצאים בתוך תחום ההלכה, כלומר, מראש המסלול הזה היה קיים רק לא היה צורך להפעיל אותו, אבל אם יש איסור גמור הוא נשא איסור ואי אפשר להתיר איסורים. אם רבש"ע אסר דבר מסוים סימן שאדם יכול לעמוד בזה, אם לא היה יכול לעמוד בזה לא היה אוסר, גם אם יש לאדם יצר או צורך גדול, זה לא מתיר איסורים, יש עוד הרבה יצרים לאדם והרבה נטיות חזקות מאוד, יש יצר של שתלטנות, והרס, ודיבור רע על אחרים, וכי בגלל שזה קשה זה אומר שזה מותר? אם יש קושי מיוחד צריך לפנות ולקבל עזרה ולא להתבצר בתחושה של חוסר אונים זה רק מחליש חבל. דני ארגמן
שאלה: כשרות הרב מוצפי: רציתי לברר ברצוננו להזמין עופות מקיטרינג שנמצא בפ"ת ברחוב הנביאים בשם "מטעמי הברכה".ברשותם ת.כשרות ומשגיחים של הרב מוצפי. רציתי לדעת האם הכשרת טובה,אנחנו אוכלים רק גלאט ומהדרין. צדוק
תשובה: צריך לדבר עם המשגיח של הקטרינג וגם לבקש לראות תעודה. שמענו שהרב מוצפי נותן כשרות למספר מקומות בירושלים אבל לא שמענו שהוא נותן כשרות מחוצה לה. ולכן זה טעון בירור.
שאלה: תמרים: כיצד צריך לבדוק תמרים?
תשובה: מצ"ב מצגת שבה מופיעים צורת הבדיקה
שאלה: תפילה במקום רועש ומסיח את הדעת: כשאני מתפללת יש לי רעש מסביב והסחות דעת שונות ואני לא מצליחה להתפלל מה לעשות?
תשובה: מצטערים על העיכוב במענה. אנחנו מאד מבינים לליבך. יש את הפתרון הפשוט, והוא לחפש מקום שקט להתפלל בו. אני מניח שאת כבר מנסה את זה, או שחיפשת ולא מצאת. מעבר לזה, יש שתי נקודות שאפשר לחשוב עליהם קודם כל, את צריכה לעשות מה שאת יכולה. אם אין לך ברירה אלא להתרכז באופן מועט - אז זה התפילה שהקב"ה מצפה ממך. בורא עולם יודע שאין לך אפשרות אחרת, והוא רוצה בדיוק את התפילה הזו שלך - שהיא נעשית תוך כדי התגברות על כל ההפרעות והרעשים - עד כמה שאפשר. דבר שני, להתפלל לאט. הכלל הוא שעדיף מעט בכוונה מהרבה בלא כוונה. הרבה פעמים הרעש וההסחות הדעת מפריעים למי שמתפלל מהר, אבל אם מראש את יודעת שיש לך מספיק זמן להתפלל, להתבונן בתפילה, לחשוב עליה, אז גם ההפרעות פחות מציקות. בהצלחה רבה טוביה tsbias1 Gmail.com
שאלה: שמחה בחגים : איך אפשר לשמוח בחגים?איך מגיעים לשמחה כזאת בחגים?איזו שמחה אמורים לשמוח בחגים?חח מקווה שהובנתי ו מראש.
תשובה: לשואלת היקרה שאלה משמחת מאד :) באמת כולנו יודעים ש"צריך" לשמוח בחג אבל מה זו השמחה הזו ואיך מגיעים אליה?? שמחה מגיע מתוך שלימות מסוימת. רבי נחמן אומר "אין שמחה כהתרת הספיקות". כשדבר אצלנו בספק ולא ברור, חד נוגע אלי קשה לי לשמוח. אז לפני שנכנס פנימה נתחיל עם הדבר הבסיסי ביותר-שמחת מצווה. יש עניין במעשה. המעשה מוציא ממני, הוא הופך אותי מפסיבי לאקטיבי. ובאמת יש את מצוות החג בצורה הפשוטה לדוגמא: להכין סעודה עם מאכלים אהובים,לקשט את הסוכה כמו שאני מדמיין אפילו קניית בגד חדש או מתנה לחג גם היא משמחת-היא נותנת לחג מקום של חשיבות אצלי,יש לי תחושה של שמחה ברמה הבסיסית, מעצם המעשה ש-ל-י בו. אני מביא את עצמי מלהיות מתבונן מהצד, לחלק מהעניין, חלק מהחג. לכן למעשה,הבסיס הוא קיום מצוות החג-אני מתקשר לחג דרך המצוות שבו-וזה דבר משמח.!! אך כמובן שזה לא הכל. בחגים אותם אנו חוגגים על מאורעות שונים שאירעו לעמינו, התגלה אור אליו עלינו להתחבר. וזאת בדיוק הנקודה. כפי שפתחנו שמחה נובעת מתוך מקום של שלימות! כאשר החג הוא דבר זר לי-איני מבין אותו, מהותו, עניינו, מרכזו אין לי סיכוי לחוש את השמחה הגנוזה בו. כי הוא בקלות יכול להפוך לעוד מועד של אכילת סופגניות מצות אוזני המן ו. שאלתך חשובה כי היא מעלה זרקור חשוב. כמה מאתנו באמת יושבים ללמוד על החג? כמה מאתנו מחפשים את נקודת החיבור שלנו לחג? ננסה להדגים זאת בשני מישורים שלכאורה הופכיים. לדוגמא, סוכות-אחד יכול להתחבר מאוד לרעיון האושפיזין ולהבין ממש את המהות של כל יום ואשכרה לשמוח!! כי הוא מבין כי הוא מחובר כי ה-ו-א שם! זה לא עוד משהו רחוק. אחד יכול להבין את המהות שכל עמ"י יוצא מהבית שלו ונכסה בצל ה  בבטחה ומבין מה זה הביטחון בה  ומהו נצחו של עמ"י ומתוך כך בחג עצמו כאשר יושב בסוכה נפתחים בליבו שערים. ולאחר שניהם הם מדריגה אחת על גבי השנייה וככל שיעמיק יותר(האמת שכך אצל כל אחד מאתנו) השמחה אצלו תגדל. האדם מרגיש מחובר-והוא שמח, כי אין לו חוסר בחג-יש לו את הנקודה שלו, את ההשקה שלו ליום!! האדם שלם-כי החג לא חיצוני לו-הוא חלק ממנו, והנקודה המשמחת של החג בוקעת ממנו בו ודרכו. מצד שני מעניין לראות שאפילו בצומות זה בדיוק אותו העניין. צום הוא זמן לתשובה ומחשבה לא דומה אדם שלמד את היסטוריית תשעה באב לשם הדוגמא-את מהות בית המקדש, את מהות שנאת החינם את הבכי שנמשך עד היום "לא בגלל שנחרב לנו המקדש" אלא כיוון שלא נבנה בימינו-אותו אם מרגיש את תשעה באב-נעצב באמת. והוא יכול לפחות לשמוח-שכואב לו. שיש לו נגיעה ליום! שהיום אומר לו משהו. (למעשה בכל תחום בחיים כאשר אנו מגיעים לשלימות אנו מנביעים שמחה.) הנקודה היא שעלינו להשקיע-ללמוד, לחשוב, להכין את עצמינו לקראת החג. אז רק אסכם ואודה לך לך על השאלה המהותית והמשמחת.!! בשמחה תמיד! חנן hananb1081 gmail.com
שאלה: בשר אחדות ישראל: מה רמת הכשרות של בד"ץ אחדות ישראל על בשריםברשות הרב דניאל אופנהימר בואנוס איירס ארגנטיה
תשובה: זה חלק רבנות הראשית עיין
שאלה: אני רוצה להתחזק.איך ואיפה מתחזקים?: לכולם, אני בחור שמתחזק ומעוניין מאד ללמוד הלכות מצוות גמרא וכו, אבל איני יודע היכן ואיך?
תשובה: לך צדיק!. אשריך על הרצון להתחזק! מי ייתן והרצון הזה יתחזק ויתגבר בך וייתן לך כוחות לעבוד את ה  יתברך! אם הבנתי נכון שאלת איפה ואיך אפשר להתחזק. אז ככה. נתחיל עם ה איך  בהגדרה כולנו מתחזקים, כל הזמן, כל הזמן אנחנו מתחזקים. לעולם לא נגיע למקום שבו אין לאן להתקדם. השאלה שלך היא איך מתחילים להתחזק. אם כך חשוב שנעבור על כמה נקודות חשובות. רצון ומשמעת עצמית- כתר תורה מונח לכל דורש. צריך לרצות ועוד יותר לרצות ועוד יותר לרצות. אתה צריך להיות עם משמעת עצמית ויד על הדופק ועם התמדה כדי שזו לא תהיה תופעה רוחנית חולפת אלא שכל מה שאתה חווה עכשיו יהפוך לחלק ממך ויצליח לעשות בך מהפכה רוחנית. לימוד- על מנת לקיים, כל דבר, צריך ללמוד וקל וחומר כשמדובר בקיום תרה ומצוות ידיעה שיש משברים ונפילות- אתה חייב לדעת שהדרך איננה קלה וגם אחרי שאתה מגיע למקומות גבוהים יכול להיות שתהיינה נפילות. ואותן צריך לקחת למקום שלעלייה והתרוממות חדשה יותר גבוהה ולא למקום שלייאוש החברה- האדם הוא ייצור חברתי. אינני יודע באיזו חברה אתה נמצא אך יש משקל מאוד גדול לתגובת החברה על התנהגותו של האדם. לא צריך לברוח מהם, אלא אף להפוך לחבר יותר טוב, אך צריך להיות חזק ואיתן מלא בצדקת הדרך מול כל הצחקוקים, ההלם וההערות שתספוג מהחברה הקרובה היחס לעבר- לא כל מה שעשית בעבר הוא פסול. אל תזרוק הכל. קח את הדברים הטובים שהיו לך בעבר, אל תניח אותם מאחור! בנחת ובשמחה- חשוב לזכור לעבוד את ה  בחת ובשמחה ולא מתוך לחץ ועצבים. כיבוד הורים- שקיום התורה ומצוות לא יהווה קרש קפיצה להתחצף ולנתק קשר עם ההורים אלא אדרבה, לכבד אותם ולהדק איתם את הקשר יותר ויותר הדרגה- אל תדלג על שלבים, תמצה כל שלב ורק אחרי שמיצית אותו תעבור הלאה, דילוג על שלבים לא יכול להועיל אלא אף יכול להזיק עכשיו נעבור ל איפה. אינני מכיר אותך ואני לא יודע כמה אתה מעוניין להשקיע בכך. אתה יכול ללמוד לבד את הספרים הבאים: קיצור שולחן ערוך- ספר תמציתי הלכתי, מסילת ישרים- ספר מוסר, עדיף עם פירוש למשל: פירוש של הרב אבינר, כוזרי- ספר יסודי באמונה, גם עדיף עם פירוש כנ"ל. הרובד הבא הוא לימוד עם אדם נוסף- אתה יכול להתחיל ללמוד עם חברותא שהוא בעצם אדם אתו אתה לומד בקביעות נושא  נושאים מסוימים. (ארגונים שדואגים לכך הם  ראש יהודי, מעייני הישועה  ועוד) אתה יכול גם ללכת לשיעורי תורה בנושאים המעניינים אותך בקרבתך (לך לבית כנסת ושאל את המתפללים שם.) אך אם אתה מעוניין להשקיע וללכת ללמוד את הכל בצורה מעמיקה בוודאי שעדיף ללכת ללמוד תקופה מסוימת בישיבה. איזו ישיבה? כלל גדול הוא ש"אין אדם למד אלא במקום שליבו חפץ" אתה צריך ללמוד במקום שטוב לך ללמוד בו. שאתה מתחבר לרבנים, לתלמידים, לרבנים, למקום, לאווירה וכו אם אתה גר בירושלים הייתי מציע לך ללכת ללמוד במכון מאיר. מקום מדהים. באזור המרכז הייתי מציע לך לפנות ל ראש יהודי. כמובן בכל שאלה אתה מוזמן להתקשר אלינו למוקד הטלפוני וגם אליי אישית המון אבל המון בהצלחה בהמשך!!. מקווה שנתתי כיוון כללי אשמח לעזור עוד אם צריך המייל שלי: elronza gmail.com פלאפון: 0524521552 אלרון